

**Η ηγεσία του ΚΟΑ στήριξε την εκστρατεία Movember Cyprus** **2022**

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης, το μέλος του ΔΣ Κάλλη Χατζηιωσήφ και η Γενική Διευθύντρια Μαίρη Χαραλάμπους Παπαμιλτιάδη στήριξαν την εκστρατεία Movember Κύπρου 2022, σε εκδήλωση που έγινε την Κυριακή 20 Νοεμβρίου στην Πάφο.

«Οι μπάλες μας δεν είναι παιχνίδι» ήταν το σλόγκαν της συγκεκριμένης εκδήλωσης, στην οποία παρευρέθηκε πλήθος κόσμου και παρακολούθησε μεταξύ άλλων αγώνα καλαθόσφαιρας. Σ’ αυτόν η ομάδα του «Movember Cyprus» με προπονητή τον Πρόεδρο του ΚΟΑ και βοηθό την Γενική Διευθύντρια κέρδισε την ομάδα του Λούη Πατσαλίδη «The Λούης Night Show» με προπονητή τον Πρόεδρο της Κυπριακής Ομοσπονδίας Καλαθόσφαιρας Ανδρέα Μουζουρίδη και βοηθό την Κάλλη Χατζηιωσήφ.

Σκοπός της εκδήλωσης ήταν η ευαισθητοποίηση και ενημέρωση του κόσμου, αλλά και η στρατολόγηση μουστακιών για την εκστρατεία Movember Κύπρου 2022, καθώς υπήρχε MAN VAN για ξύρισμα μουστακιών.